section_heading: Klinička slika
paragraph_text: Manifestira se kao izbočenje trbušne stijenke na mjestu reza ili u njegovoj blizini. Praktično se pojavljuje nakon svih operacija kod kojih imamo zacijeljivanje stijenke trbuha, čak i nakon malih incizija kao što su one kod laparoskopskih operacija. Iako se najčešće pojavljuje u središnjoj crti može se javiti na bilo kojem mijestu na kojem je učinjen operativni rez. U nekim slučajevima ventralne kile mogu biti ogromne tako da se u njima nalazi dobar dio crijeva te u tim situacijama pokušaj rekonstrukcije trbušne stijenke može dovesti do kompresije crijeva i povećanog intraabdominalnog tlaka te posljedične ishemije crijeva i podizanja dijafragme te otežanog disanja zbog smanjenog prostora u kojem se nalaze pluća.